राहुल गांधी ने राफेल में अनिल अंबानी को फ्रांसिसी कंपनी दासाॅ द्वारा 285 करोड दिये जाने और उसके बाद अंबानी द्वारा डिफेंस कंपनी बनाये जाने पर भी सवाल खडे किये हैं। उन्होंने सीधे तौर अंबानी को घेरते हुए कहा कि लगातार घाटा झेल रहे अंबानी को फायदा देने के लिए ही सरकारी कंपनी एचएएल को सौदे से बाहर किया था। ध्यान रहे कि एचएएल पिछले 70 सालों से रक्षा क्षेत्र की देश की सबसे प्रतिष्ठित और गौरवशाली इतिहास बनाने वाली कंपनी है। एचएएल ने मिग 27, मिग 21, जगुआर, सुखोई जैसे विमान और सेना के लिए असंख्य हैलीकाप्टरों से लेकर विभिन्न प्रकार के रक्षा उपकरण तैयार किये हैं। जबकि दूसरी तरफ अनिल अंबानी को रक्षा क्षेत्र का कोई अनुभव नही है और राफेल डील होने से महज 12 दिन पहले ही उनकी डिफेंस कंपनी वजूद में आयी थी।